CELEX: 62019CN0487
Language: ro
Date: 2019-06-26 00:00:00
Title: Cauza C-487/19: Cerere de decizie preliminară introdusă de Sąd Najwyższy (Polonia) la 26 iunie 2019 – W.Ż.

7.10.2019   
            
            
               RO
            
            
               Jurnalul Oficial al Uniunii Europene
            
            
               C 337/4
            
         
      Cerere de decizie preliminară introdusă de Sąd Najwyższy (Polonia) la 26 iunie 2019 – W.Ż.
      (Cauza C-487/19)
      (2019/C 337/04)
      Limba de procedură: polona
      
         Instanța de trimitere
      
      Sąd Najwyższy (Polonia)
      
         Părțile din procedura principală
      
      
         Reclamant: W.Ż.
      
         Pârâți: Prokurator Generalny zastępowany przez Prokuraturę Krajową, Rzecznik Praw Obywatelskich
      
         Întrebarea preliminară
      
      Articolul 2, articolul 6 alineatele (1) și (3), precum și articolul 19 alineatul (1) al doilea paragraf [TUE] coroborate cu articolul 47 [din Carta drepturilor fundamentale] și cu articolul 267 [TFUE] trebuie interpretate în sensul că nu reprezintă o instanță independentă și imparțială, constituită în prealabil prin lege, în sensul dreptului Uniunii, o instanță care judecă în complet de judecător unic, care a fost numit în funcția de judecător cu încălcarea vădită a dispozițiilor legale din statul membru referitoare la numirea în funcție a judecătorilor, încălcare constând în special în numirea în funcția de judecător în pofida contestării, anterior acestei numiri, la instanța națională competentă (Naczelny Sąd Administracyjny, Curtea Administrativă Supremă) a deciziei organismului național (Krajowa Rada Sądownictwa, Consiliul Național al Magistraturii) privind propunerea de numire în funcția de judecător a acestei persoane și în pofida faptului că s-a dispus suspendarea executării acestei decizii în conformitate cu dreptul național, precum și a faptului că procedura desfășurată în fața instanței naționale competente (Curtea Administrativă Supremă) nu se încheiase anterior notificării decretului de numire în funcție?